recursal/SuperWikiNEXT-32B huggingface dataset:
**אזור גיב** אזור היסטורי בדרום-מערב אתיופיה, גבולותיו של אזור זה היו במערב נהר גיב ונהר אומו, בצפון נהר גוג'אב. באזור זה יישבו מספר ממלכות היסטוריות: גארה, גומה, גארו, גאמה, ג'ימה ולימו-אנריה.

עד אמצע המאה ה-16 האזור נחלק בין ממלכות אנריה, האדייה, ג'אנג'ארו וממלכת קאפה כל הממלכות הללו היו ממלכות לוויין של האימפריה האתיופית. בהמשך האזור הופרד בגלל הגירת האורומו הגדולה לאזור שהרסה את ממלכת האדייה, בודדה את ג'אנג'ארו, הקטינה את שטחה של אנריה וממלכת קאפה. בהמשך האורומו הושפעו על ידי התרבות של ממלכת קאפה והחלו להקים ממלכות באזור, המדינות הללו שהוקמו התבססו על ייצאו זהב, עבדים וקפה.

אזור גיב יחד עם שאר דרום מערב אתיופיה של היום סופח לתוך האימפריה האתיופית בין 1886–1932 במהלך של הקיסר מנליק השני הממלכה האחרונה לסיפוח הייתה ממלכת ג'ימה שזכתה לתואר ממלכה אוטונומית אך סופחה סופית על ידי הקיסר היילה סלאסי לאחר שמלך ג'ימה אבא ג'יפר השני נפטר ב-1932.

לקריאה נוספת
------------

* G.W.B. Huntingford, The Galla of Ethiopia; the Kingdoms of Kafa and Janjero.


| ממלכות אזור גיב |
| --- |
| 

|  |
| --- |
| גארה • גומה • גארו • גאמה • ג'ימה • לימו-אנריה |

 |
מרכז קוסל באוניברסיטה העברית בגבעת רם
**הווארד ויליאם קוסל**, שנולד בשם **הווארד ויליאם כהן** (באנגלית: **Howard William Cosell**;‏ 25 במרץ 1918 – 23 באפריל 1995) היה עיתונאי ספורט יהודי-אמריקאי מוכר ומשפיע בטלוויזיה בארצות הברית.

קורות חיים
----------

קוסל נולד בוינסטון-סיילם שבקרוליינה הצפונית. הוריו רצו שיהפוך לעורך דין. לאחר שקיבל תואר ראשון באנגלית מאוניברסיטת ניו יורק, הצטרף קוסל לפקולטה למשפטים של המוסד וקיבל תואר במשפטים. במהלך תקופה זו, בעקבות בקשתו של אביו שרצה לשחזר את שם המשפחה המקורי "קוזל", שינה הווארד את שם משפחתו באופן רשמי ל"קוסל" ב-1940.

קוסל התקבל למחלקת המשפטים של מדינת ניו יורק בשנת 1941, אך לאחר שארצות הברית הצטרפה למלחמת העולם השנייה, הוא הצטרף לחיל התובלה של צבא ארצות הברית, שם הגיע לדרגת מייג'ור (מקביל לרב-סרן). במהלך תקופת שירותו, התחתן קוסל עם מרי אברמס ב-1944.

לאחר המלחמה החל קוסל בעבודתו כעורך דין במנהטן. חלק מלקוחותיו היו שחקני במה וחלקם היו אתלטים, כולל וילי מייז. כוכב הספורט של קוסל היה שחקן הבייסבול, ג'קי רובינסון, שהיה לקוסל השראה אישית ומקצועית במהלך הקריירה.

קוסל ייצג גם את ליגת הילדים של ניו יורק, מוסד ללא כוונות רווח שמארגן תחרויות בייסבול לילדים, עד שבשנת 1953 פנה אליו מנהל תחנת הרדיו של ABC וביקש ממנו לשדר תוכנית רדיו בתחנה המפורסמת של הרשת, WABC, בהשתתפות שחקני הליגה הקטנה. קוסל שידר את התוכנית למשך שלוש שנים ללא תשלום, ולאחר מכן החליט לעזוב את תחום המשפטים כדי להפוך לשדר במשרה מלאה. התוכנית סימנה את תחילת העבודה של קוסל עם רשת ABC, בה שידר בכל הקריירה שלו.

ברדיו, קוסל אירח תוכנית משלו, "מדברים על ספורט", כמו גם דיווחי ספורט ועדכונים לתחנות רדיו אחרות של הרשת ברחבי המדינה. התוכנית של קוסל הפכה לפופולרית מאוד בעקבות קשריו הקרובים עם המתאבק הגדול בעולם בזמנו מוחמד עלי. השניים נראו כניגודים מוחלטים, אך הכבוד ההדדי והכריזמה של השניים גרמה להם להשלים זה את זה באופן מבדר ויחודי. גם לאחר שהצטרף קוסל לערוץ הטלוויזיה של ABC (שגם בה נהג להתארח מוחמד עלי), הוא עדיין המשיך בעבודתו ברדיו. קוסל נהיה עוגן מרכזי בטלוויזיית WABC בניו יורק, והוא שירת בתפקיד משנת 1961 עד 1974. בדצמבר 1980 היה קוסל לשדר הראשון שדיווח על הירצחו של ג'ון לנון, בעת ששידר משחק פוטבול.

בשנת 1986 הסבה האוניברסיטה העברית בירושלים את שמו של גוף ניהול מתקני-הספורט שלה ל"מרכז הווארד ומרי אדית קוסל לחינוך גופני, לתרבות הפנאי ולקידום הבריאות". שמו צוין ביד לאיש הספורט היהודי.

קישורים חיצוניים
----------------

ויקישיתוף מדיה וקבצים בנושא **הווארד קוסל** בוויקישיתוף

* הווארד קוסל, במסד הנתונים הקולנועיים IMDb (באנגלית)
* הווארד קוסל, באתר "אידיבי", מאגר הידע העברי לקולנוע ישראלי ועולמי
* הווארד קוסל נפטר בגיל 77
* 
* הווארד קוסל, באתר "Find a Grave" (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007386853905171
* GND: 135940966
* ISNI: 0000 0000 8262 6920
* LCCN: n50018141
* NTA: 110938860
* SNAC: w6c25gxq
* SUDOC: 164923535
* VIAF: 72635188
* WorldCat: lccn-n50018141

 |
**אורנימגלוניקס** (שם מדעי: *Ornimegalonyx*; משמעות השם: "העוף גדול הטפרים") הוא סוג של עוף דורס נכחד ממשפחת הינשופיים אשר חי בסוף תקופת הפליסטוקן באי קובה שבאיים הקריביים. ככל הנראה הוא היה הגדול שבדורסי הלילה מעולם. מאובניו התגלו בקובה ב-1954 ותחילה נחשב למין של עוף אימה אך בהמשך התברר שהוא היה סוג של ינשוף הקרוב לסוג לילית. התגלו 4 מינים בסוג זה ועוד מין בוטל.

מאפיינים
--------

האורנימגלוניקס היה ינשוף בגובה 1.1 מטרים ובמשקל 9 ק"ג, גדול בהרבה מגדול דורסי הלילה המודרניים, אוח מצוי שמגיע למשקל 4 ק"ג. עקב טפריו הגדולים הוא יכל להרוג טרף גדול גם ממנו, עד למשקל 17 ק"ג בממוצע מה שאולי הופך אותו לטורף-העל של האי. הוא הסתתר במחילות כמו כוס המחילות המודרני אך לא היה דומה לו. עוף זה היה שוכן קרקע בעל רגליים מוצקות וזנב קצר שיכל לרוץ במהירות אחרי טרף. ככל הנראה הוא היה חסר יכולת תעופה, אך ייתכן שבדומה לקאקאפו יכל לדאות מטה במדרונות או מענפים למשך כמה מטרים.

דורס זה השתמש בטפריו הגדולים כדי לפגוע בטרפו בעוצמה. הוא טרף מיני מכרסמים מקומיים כמו מיני הוטיים וחולדות קוצניות גדולים או עצלני קרקע גמדיים כמו מגלוקנוס, מיוקונוס (Miocnus) ואוכלי חרקים כמו הסולנודון. הוא זינק עליהם בהחבא ממארב או תקף פרטים צעירים או חולים.

קישורים חיצוניים
----------------

ויקישיתוף מדיה וקבצים בנושא **אורנימגלוניקס** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* GBIF
 |
**באורוסוכוס** (שם מדעי: ***Baurusuchus***) הוא סוג של זוחל דמוי-תנין שהתקיים באמריקה הדרומית של הקרטיקון העליון לפני 90 עד 83.5 מיליון שנה. בניגוד לתנינים המודרניים הוא התאים לחיים על הקרקע ולא רק במים. המאובנים שלו התגלו בתצורות אדמנטינה (אנ') שבסאו פאולו, ברזיל והוא נקרא ב-1945 על שם קבוצת באורו (אנ'), שחשפה את מאובניו. סוג זה כלל 3 מינים.

מאפיינים
--------

זוחל זה הגיע לאורך של 3.5 עד 4 מטרים ולמשקל של מעל 80 ק"ג. הוא היה בעל גולגולת מוזרה שפנתה מעלה והזכירה לסתות כלב. השיניים בלטו מחוץ לפה והיו חלשות יחסית אך מבנה הלסת עזר להיסגר בעוצמה גדולה. תנין זה היה בעל חיים יבשתי לחלוטין והוא כנראה חי בדומה לכוח ענק מקומודו. הוא ניזון מבעלי חיים קטנים להם ארב ותפס אותם בעזרת השיניים המשוננות שלו וכך ניזון מנבלות. מבנה רגליו עזר לו לנוע במהירות וכך להימצא באזורים יבשים כמו המדבר הקדום של ברזיל הקרטיקונית, בה הוא חי לצד דינוזאורים אבליזאוריים טורפים.

סוג זה השתייך למשפחה באורוסוכיים שהתקיימו באמריקה הדרומית ובפקיסטן והם היו קרובי התנין סבכוס מהאאוקן. כל אלה היו תנינים בעלי לסתות חזקות והם נעו על היבשה יותר בקלות מאשר במים, כמו התנינים המודרניים.

ראו גם
------

* סטרייטיוסוכוס

קישורים חיצוניים
----------------

ויקישיתוף מדיה וקבצים בנושא **באורוסוכוס** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* GBIF
 |
המונח "הסתרה" מפנה לכאן. לערך העוסק באירוע אסטרונומי, ראו הסתרה (אסטרונומיה).

סימולציה של אופן פעולה אפשרי לטכנולוגיית הלטה פסיבית: אור מוחזר ונבלע על ידי האובייקט כך שהוא בלתי נראה כלפי הצופה
סימולציה של אופן פעולה אפשרי לטכנולוגיית הלטה אקטיבית: אור מוחזר מסביב לאובייקט כך שהוא בלתי נראה כלפי הצופה
**הֲלָטָה** (באנגלית: **Cloaking**) היא טכנולוגיית חמקנות מתקדמת המאפשרת לעצם להיות בלתי נראה לחלקים מן הספקטרום האלקטרומגנטי או לכולו.

רעיון זה הופיע בעיקר בתחום המדע הבדיוני במספר רב של סיפורים וסרטים כמו "הרואה ואינו נראה" של הרברט ג'ורג' ולס. הלטה נחשבה עד שנת 2001 כבלתי מדעית בעליל.

בשנת 1967 חקר הפיזיקאי האוקראיני פרופ' ויקטור ג. וסלגו (Victor Veselago) התנהגות של חומרים תאורטיים בעלי מקדם שבירה שלילי, וגילה כי חומרים אלה מסוגלים באופן תאורטי לעקם קרני אור ולהסתיר עצם באופן מוחלט. מכיוון שחומר בעל מקדם שבירה שלילי היה באותו זמן היפותטי לחלוטין, מחקר זה לא נמשך על ידי מדענים נוספים.

בשנת 2001 פורסם על ידי פרופ' סר ג'ון ב. פנדרי (John Pendry) מחקר ניסיוני המדגים בפעם הראשונה חומר בעל מקדם שבירה שלילי בחלק מהספקטרום. חומרים אלו נקראים "מטא-חומרים". מקדם השבירה הוא התגובה של החומר לגל האלקטרומגנטי, והוא מוגדר כשורש של המכפלה של שני איברים: התגובה החשמלית של החומר (הסוספטיביליות החשמלית) והתגובה המגנטית של החומר (הסוספטיביליות המגנטית). כדי ליצור מקדם שבירה שלילי הן התגובה החשמלית והן המגנטית צריכות להיות בעלות ערך שלילי.[דרושה הבהרה] תגובה שלילית היא תגובה הפוכה, לדוגמה: כאשר השדה פועל באופן שבדרך כלל מרים את האלקטרונים, הם צריכים לרדת. מצב כזה יכול להיווצר רק כאשר ישנה תהודה לחומר, והתדר של השדה המעורר הוא מעט יותר גבוה מתדר התהודה. פנדרי יצר חומר שלו גם תהודה מגנטית וגם תהודה חשמלית באותו תדר על ידי בניית העצם מהרבה טבעות חתוכות מתכתיות. כל אחת מטבעות אלה הייתה הרבה יותר קטנה מאורך הגל הנדון, כך שהשדה האלקטרומגנטי הושפע רק מהממוצע של הטבעות.

בניסוי השתמשו בגלי מיקרוגל (אורך גל של סנטימטרים בודדים) ומדדו את ההשפעה של גליל מתכתי על גלי המיקרוגל, בתחילה כשהוא לא מוקף חומר בעל מקדם שבירה שלילי, ולאחר מכן כשהוא מוקף חומר כזה. התוצאות הראו בבירור כי כאשר יש חומר בעל מקדם שבירה שלילי סביב הגליל, ההשפעה על גלי המיקרוגל יורדת והגליל מוסתר אך לא לגמרי.

הסיבה שלא הצליחו להגיע להסתרה מלאה היא שהטבעות הן מוליכות, וכאשר עובר דרכן גל אלקטרומגנטי, נוצרים זרמים ואיבוד של אנרגיה.

המונח שאישרה האקדמיה ללשון העברית למושג זה, הֲלָטָה, היה הצעתו של דני גונן בעקבות ביטויים בתנ״ך כגון "הִנֵּה הִיא [חֶרֶב גׇּלְיָת] לוּטָה בַשִּׂמְלָה"(מ"ג שמואל א כא י).

הערות שוליים
------------

1. 1 2  דני גונן והמונח הֲלָטָה, באתר האקדמיה ללשון העברית, 2 בינואר 2023
מזרקה בגנים הבוטניים של כרייסטצ'רץ'
**הגנים הבוטניים של כרייסטצ'רץ** (באנגלית: **Christchurch Botanic Gardens**) הם גנים בוטניים הממוקמים במרכז העיר כרייסטצ'רץ' שבאי הדרומי של ניו זילנד.
הגנים נוסדו בשנת 1863 באירוע שנערך ב-9 ביולי, עת שנשתל עץ אלון אנגלי לרגל נישואי אדוארד השביעי, מלך הממלכה המאוחדת והנסיכה אלכסנדרה מדנמרק.

שטחם של הגנים 210 דונמים והיקפו 5 קילומטרים. הגנים ממוקמים בעיקול הנהר אבון בסמוך לפארק האגלי.

בגנים שטחים נרחבים המוקדשים לצמחייה הטבעית של ניו זילנד.

בגנים מצויים בין היתר גן תבלינים (שנפתח בשנת 1986), גן ורדים ובו 250 מיני ורדים, אוספי צמחים מרחבי העולם.

בית קנינגהאם (Cunningham house) המצוי בפארק הוא חממה הבנויה בסגנון אדריכלות ויקטוריאנית ובה אוסף של פרחים טרופיים וכן אוסף סחלבים וצמחים טורפים.

בגנים ביתן קקטוסים וביתן שרכים, וכן גן סלעים.

קישורים חיצוניים
----------------

ויקישיתוף מדיה וקבצים בנושא **הגנים הבוטניים של כרייסטצ'רץ'** בוויקישיתוף
* אתר האינטרנט הרשמי של הגנים הבוטניים של כרייסטצ'רץ'
* הגנים הבוטניים של כרייסטצ'רץ', ברשת החברתית פייסבוק

* הגנים הבוטניים של כרייסטצ'רץ', ברשת החברתית אינסטגרם
	+ מפת הגנים הבוטניים
* אתר רשמי, באתר עיריית כרייסטצ'רץ'

|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0001 0598 8503
* LCCN: n92100480
* VIAF: 158889904
* WorldCat: lccn-n92100480

 |
עיט ניזון מנבלה שנדרסה על ידי רכב
**עיט מחודד-זנב** (שם מדעי: *Aquila audax*) הוא מין גדול של עיט החי ביבשת אוסטרליה וכן בגינאה החדשה ובכמה איים באינדונזיה. הוא הדורס הגדול ביותר באוסטרליה ואחד מטורפי העל הראשיים בה.

מאפיינים
--------

לעיט זה זנב מפוצל שנתן לו את שמו והוא בעל כנפיים רחבות ועורף זהוב בולט. כמו רוב עופות הטרף, המקור שלו מעוקל לתלישת בשר ורגליו הענקיות בעלות טפרים קטלניים, איתם הוא הורג את טרפו. מוטת כנפיו מגיעה ל-2.84 מ' ואורכו מגיע ל-1 מטר.

העיט חי באזורים יבשים, שדות ויערות דלילים ומשחר לטרף תוך כדי תעופה בגובה רב. הוא מסוגל להגיע לגובה של יותר מ-1,800 מ' מעל פני הקרקע.

מאז הגעת האירופאים, הטרף העיקרי של העיט נהיה ארנבונים וארנבות ולעיתים גם שועלים או חתולים. בטבע, הוא ניזון מוולבים ומקנגורו צעירים שונים, פוסום אוסטרלי, קואלה, בנדיקוט וכיסאים נוספים וכן חולדות, עטלפי פרי, תוכי קקדו, ברווזים, עורבים, דגרתיליים, ציפורי שיר ועופות מים שונות ולעיתים רחוקות יותר גם זוחלים כמו חרדון הצווארון, פתנים ואף לטאות כוח קטנות. 

עיטים אלה ניזונים גם מפגרים, והם מחפשים חיות שנדרסו בצידי הכבישים. כמו כן הם למדו לאתר עופות אוכלי נבלות כמו עורבים, אשר נקהלים סביב פגרים.

קישורים חיצוניים
----------------

ויקישיתוף מדיה וקבצים בנושא **עיט מחודד-זנב** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* EOL
* ADW
* ARKive
* ITIS
* NCBI
* GBIF
 |

הערות שוליים
------------

1. ↑  עיט מחודד-זנב באתר הרשימה האדומה של IUCN

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007553505705171
* GND: 4415752-6
* LCCN: sh85145911

 |
זכוכית מדבר לובית
תליונו של תות ענח' אמון ובמרכזו זכוכית מדבר לובית
**זכוכית מדבר לובית** היא זכוכית עשויה חול ים הנמצאת באזור מדבר לוב. את רסיסי הזכוכית ניתן למצוא על פני שטחים נרחבים של עד עשרות קילומטרים.

מקור גאולוגי
------------

מקור הזכוכית הוא נושא שנוי במחלוקת עבור הקהילה המדעית, עם תאוריות התפתחות רבות. קיימים חשדות למקורות מטאורואידיים, ומחקר שנעשה לאחרונה מקשר בין הזכוכית לתכונות התנגשות ופגיעה. כגון; התפרקות של זירקון, התאדות של קוורץ ומתכות מטאוריטיות, והשפעת מכתש פגיעה. ישנם גאולוגים המקשרים בין הזכוכית להיתוך וקרינה מטאורית עם פרצי אוויר גדולים. במצב כזה, הזכוכית תהיה מקבילה לטריניטיט, אשר נוצר מחול ונחשף לקרינה תרמית ולהשפעות של פיצוץ גרעיני. מתוארך כי זכוכית מדבר לובית נוצרה כבר לפני כ-26 מיליון שנה. היא עוצבה, שויפה ושימשה ככלי בתקופת הפליסטוקן.

ראו גם
------

* טקטיט
* אירוע טונגוסקה
* זכוכית דרווין

לקריאה נוספת
------------

* V. de Michele (ed.): *Proceedings of the Silica '96 Meeting on Libyan Desert Glass and related desert events*, Bologna, 1997 תוכן עניינים

קישורים חיצוניים
----------------

ויקישיתוף מדיה וקבצים בנושא **זכוכית מדבר לובית** בוויקישיתוף
* P.A. Clayton / L.J. Spencer: Silica Glass from the Libyan Desert, 09.11.1933 ‏ (באנגלית)
* John W. Olsen and James R. Underwood: Desert Glass ‏ (באנגלית)
* The major element chemistry of Libyan desert glass and the mineralogy of its precursor Meteoritics, vol. 16, Sept. 30, 1981, p. 247-259 ‏ (באנגלית)

הערות שוליים
------------

1. ↑  Tut's gem hints at space impact, באתר BBC (באנגלית)
*Clanga pomarina*
**עיט החורש** (בעבר: **עיט החורף**; שם מדעי: *Clanga pomarina*) הוא עוף דורס גדול המשתייך למשפחת הנציים. זהו עיט בגודל בינוני. אורכו כ-60 ס"מ ומוטת כנפיו כ-150 ס"מ. משקלו - כשני קילוגרמים. צבע ראשו וכנפיו - חום בהיר; יתר נוצותיו - חומות כהות. ראשו ומקורו קטנים ביחס לעיטים אחרים. על חלקן העליון של הכנפיים מצוי בדרך כלל כתם לבן, וגם בבסיס הזנב נמצא כתם לבן שצורתו כצורת וי (V). נכלל בעבר בסוג עיט (Aquila), אך הועבר לסוג (Clanga).

איור של עיט חורש
בעבר נחשב המין עיט הודי *Clanga hastata* לתת-מין של עיט החורש, אולם מחקרים מודרניים מתחילת המאה ה-21 מצאו כי הקשר ביניהם אינו כה הדוק, ולכן לפי המיונים החדשים מין זה הוא נפרד. מחקרים אלו התבססו על עדויות מורפולוגיות, התנהגותיות, אקולוגיות וגנטיות. למעשה נמצא כי המין הקרוב ביותר לעיט החורש הוא עיט הצפרדעים (*Clanga clanga*)‏.

עיט החורש ניזון בעיקר מיונקים קטנים, מעופות קטנים יותר, מזוחלים ומפגרים. אזורי הקינון של עיט החורש הם במרכז אירופה ובמזרחה ודרומית מזרחית לטורקיה. העיט מקנן בעיקר ביערות ובחורשות, וזהו מקור שמו. הוא חורף באפריקה. הנקבה מטילה בין ביצה אחת לשלוש ביצים בקן הממוקם על עץ. שיעור ההצלחה של הצאצאים נמוך יחסית, כמו אצל יתר העיטים, וכך רק הגוזל הבכור, שהוא בדרך-כלל הגדול והחזק יותר, שורד. לעיתים הוא אף יאכל את אחיו הקטנים יותר. בזמן הנדידה בין מקומות המחיה שלו (אירופה ואפריקה), הפרטים עפים דרך ישראל. בשנת 1986 הייתה ירידה דרסטית בכמות עיטי החורש בעולם, ירידה זו מיוחסת לאסון צ'רנוביל שפגע באזורי דגירתם.

עיט חורש פורש כנפיים
מספר הפרטים של עיט החורש נע בין 80,000 ל-110,000. למרות שדווח על הצטמצמות באוכלוסייתו, נראה שהיא התאוששה בשנים האחרונות, ולא ניתן לקבוע מגמת גידול או הצטמטמות ברורה.

קישורים חיצוניים
----------------

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* ADW
* NCBI
* GBIF
* IBC
 |

הערות שוליים
------------

1. ↑  עיט חורש באתר הרשימה האדומה של IUCN
2. ↑  S.J. Parry,
W.S. Clark and V. Prakash, "on the taxonomic status of the Indian Spotted Eagle Aquila hastata", Ibis
(2002), 144, 665–675.
3. ↑  Väli, Ülo (2006): Mitochondrial DNA sequences support species status for the Indian Spotted Eagle Aquila hastata, Bull. B.O.C. 126(3): 238-242.
4. ↑  Aquila pomarina, The IUCN Red List of Threatened Species.

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **עיט חורש** |
| ויקימינים טקסונומיה בוויקימינים: **Clanga pomarina** |

|  |  |
| --- | --- |
| בקרת זהויות עריכת הנתון בוויקינתונים | 
* GND: 1076998674
* LNB: 000264837

 |
תמונת מסך של המשחק GauntNet שיצא לשוק ב-2009
**הגנת מגדל** (באנגלית: **Tower defense**) הוא ז'אנר משחקי מחשב מהסוג אסטרטגיה בזמן אמת. מטרת המשחק היא לנסות לעצור את מעברן של דמויות עוינות מצד אחד של מפת המשחק למשנהו על ידי בניית מגדלים שירו בדמויות. למבנים שונים יש יכולות שונות, גם בהתאם לאויבים השונים ויש להם עלויות שונות. הריגת דמות אויב מביאה להרווחת כסף או נקודות, אשר בתורם משמשים את המשתמש בקניית מגדלים נוספים, או בשדרוג הקיימים. הבחירה בסוג המגדלים ומיקומם במפה היא חלק מהאסטרטגיה החיונית במשחק. משחקים רבים, כגון Flash Element Tower Defense, מכילים דמויות עוינות העוברות במבוך מוגדר מראש ואילו משחקים אחרים, כגון Silverlight Tower Defense, מכילים מפה ריקה ומאפשרים לאויבים לנוע עליה בצורה חופשית, ובכך מאלצים את השחקן להשתמש במגדלים כדי לבנות את המבוך. ישנן גם גרסאות אשר הן הכלאה של שני סוגים אלה.

היסטוריה
--------

שורשי הז'אנר הם במשחק האסטרטגיה Rampat, משחק ארקייד שיצא בשנת 1990. במשחק המשתמש מגן על טירה על ידי הצבת תותחים, וביצוע תיקונים לתותחים בין סיבובי התקפות אויבים על הטירה. בתחילה, מפתחי משחקים כתבו משחקי הגנת מגדל באמצעות התוכנה Adobe Flash ומאוחר יותר באמצעות התוכנה Silverlight של חברת מיקרוסופט. הצלחת הז'אנר הובילה לפריצתו אל קונסולות משחקי הווידאו Xbox 360, Playstation 3 ונינטנדו DS בשנת 2008.

קישורים חיצוניים
----------------

ויקישיתוף מדיה וקבצים בנושא **הגנת מגדלים** בוויקישיתוף
* אתר המשחק Flash Element Tower Defense

הערות שוליים
------------

1. ↑  כתבה על המשחק Desktop Tower Defense באתר הוול סטריט ג'ורנל
**עיט לוחם** (שם מדעי: *Polemaetus bellicosus*) הוא העיט הגדול ביותר באפריקה והמין היחיד בסוגו.

תיאור
-----

זהו עיט גדול מאוד, אורכו נע בין 76 ל-96 ס"מ, משקלו 3.1-6.2 ק"ג ומוטת כנפיו היא 188–260 ס"מ. לבוגרים חלקים עליונים, ראש וחזה חומים. החלקים התחתונים לבנים ומנוקדים בשחור. האברות המשניות חומות, האברות הראשיות חיוורות והן גם מפוספסות בשחור. הנקבה בדרך-כלל גדולה מהזכר ומנוקדת יותר ממנו. הצעירים חיוורים יותר וחלקיהם התחתונים לבנים לגמרי.

תפוצה
-----

העיט הלוחם מצוי בכל אפריקה שמדרום לסהרה, בכל מקום בו יש שפע מזון ותנאי סביבה מתאימים לו. הוא אף פעם לא שכיח, אבל צפיפויות אוכלוסין גדולות יותר קיימות באפריקה הדרומית, במיוחד בזימבבואה ובדרום אפריקה. באופן כללי, הוא נפוץ יותר באזורים מוגנים כמו הפארק הלאומי קרוגר והפארק הלאומי קגאלאדי בדרום אפריקה או הפארק הלאומי אטושה בנמיביה.

בתי הגידול המועדפים עליו הם תת-מדבריות וסוואנות פתוחות. הוא נמנע מיערות סבוכים אבל הוא זקוק לעצים לקינון. גודל הטריטוריה של זוג מקנן היא מינימום 5 קמ"ר אך לרוב היא גדולה בהרבה ויכולה להגיע עד יותר מ-1,000 קמ"ר. השוני הזה הוא בגלל הבדלים בכמות המזון.

תזונה
-----

תזונת העיט הלוחם משתנה בהתאם לזמינות הטרף. טרפם כולל עופות בגודל של חסידה אך גם עופות שוכני-קרקע בגודל בינוני כגון פרנקולינים, פניניות וחובות. בכמה אזורים יונקים מרכיבים חלק גדול יותר מתזונתו, עם מינים כגון שפני סלע, בבונים צעירים, ארנבות, נמיות, אימפלות צעירות וצביונים בוגרים. עיט לוחם נצפה טורף צביון במשקל 37 ק"ג. העיט תוקף גם חיות משק, כולל תרנגולות, טלאים ועזים צעירות, אבל הן אינן מהוות מרכיב חשוב בתזונתו. 

עיט לוחם צד בזמן תעופה, כשהוא עף בסיבובים מעל הטריטוריה שלו, וצולל בזווית חדה כדי לתפוס את טרפו בהפתעה.

עיט זה הוא מבין הדורסים היחידים שתועדו צדים ילדים.

קינון
-----

לעיטים לוחמים אין מעוף ראווה משלהם, אבל הם משמיעים צעקות רמות בעונת ההזדווגות. הם בונים את קיניהם בעצים אבל גם (בקארו בדרום אפריקה) על עמודי חשמל. הקן הוא מבנה ענק, שמשתמשים בו שנה אחרי שנה, קוטרו של הקן 2 מטר ועומקו 0.9 מטר. קצב התרבותם איטי - הם מטילים ביצה אחת כל שנתיים. הביצה מודגרת למשך 45 ימים, הגוזל פורח מהקן בגיל של כ- 100 ימים ונשאר עם ההורים עוד חצי שנה עד שנה.

שימור
-----

העיט הלוחם סובל מפגיעה על ידי הרעלה וירי, אבל גם איומים עקיפים, כגון התנגשות עם חוטי חשמל. עוד סכנה היא מאגרי מים שנבנים במקומות גבוהים, שבהם העופות יכולים לטבוע. בדרום אפריקה 20% מהאוכלוסייה נהרגה תוך שלושה דורות. באזורים בהם הוא בא במגע עם בני-אדם, אוכלוסיית העיטים קטנה, מפני שהאשימו אותם בהריגת חיות משק. במציאות, חיות משק מרכיבות רק חלק קטן מתזונתם. שימור העיטים תלוי בחינוך האיכרים, והגנה ישירה של אתרי הקינון.

גלריה
-----

* 
* 
* 
* 
* 
*

קישורים חיצוניים
----------------

ויקישיתוף מדיה וקבצים בנושא **עיט לוחם** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* EOL
* ADW
* ARKive
* ITIS
* NCBI
* GBIF
 |

הערות שוליים
------------

1. ↑  עיט לוחם באתר הרשימה האדומה של IUCN
2. ↑
פירוש נוסף ערך זה עוסק בדיוויזיה בריטית-אירית שלחמה במלחמת העולם הראשונה. אם התכוונתם לדיוויזיה בריטית-הודית שלחמה במלחמת העולם השנייה, ראו הדיוויזיה ה-36 (בריטניה).

**הדיוויזיה ה-36 של הצבא הבריטי** הייתה דיוויזיה בריטית אשר לחמה במלחמת העולם הראשונה.

היסטוריה
--------

### האקלים הפוליטי באירלנד

מלחמת העולם הראשונה פרצה לאחר פרוץ משבר פוליטי חריף באירלנד סביב שאלת השלטון העצמי תחת חסות הכתר הבריטי. חוק שלטון הבית השלישי אושר ונחתם בצו מלכותי ב-18 בספטמבר 1914, אולם ישומו בפועל של החוק, אשר כלל שלטון עצמי לאירלנד במסגרת האימפריה הבריטית, נדחה עד לסיומה של המלחמה. אופוזיציה חזקה ליישומו של החוק כללה את ה"יוניוניסטים" אשר ברובם התרכזו באזור אלסטר ויזמו הקמת מיליציה חמושה, מתנדבי אלסטר, בשנת 1913 אשר מטרתה הייתה למנוע את ישומו של החוק או להכליל את אלסטר מחוץ להסדר (ובכך להשאירו תחת חסות הממלכה המאוחדת). בתגובה להקמת המיליציה הקימו הלאומנים מיליציה יריבה, המתנדבים האיריים, אשר תפקידה היה "הגנה על הזכויות החוקתיות של העם האירי" וקיום לחץ מתמיד על ממשלת בריטניה לקיום ההבטחה לשלטון בית. אירלנד הייתה על סף עימות חמוש בין שני הצדדים הניצים בחודשים הראשונים של שנת 1914, אולם פרוץ המלחמה דחה את פרוץ המשבר.

### תגובות היוניוניסטים

אדוארד קרסון, מנהיגם של היוניוניסטים הבטיח לממלכה המאוחדת כי יינתן גיבוי מלא מצדם למאמצי המלחמה של בריטניה. תגובה זו נבעה משני מניעים:

1. הוא חש הזדהות עם האימפריה ומטרותיה.
2. רצונו להפגין את מחויבותו ואת נאמנותו לכתר הבריטי שחזותו נסדקה לאחר הקמתה של מיליציה חמושה בקרב אוכלוסיית אלסטר.

בזמן זה שקד שר המלחמה הבריטי הוריישו קיצ'נר על הקמתו של הצבא החדש במטרה לחזק את הצבא בריטי הסדיר של טרם המלחמה וליוניוניסטים הוקצתה דיוויזיה ייעודית בעבורם - **הדיוויזיה ה-36 (אלסטר)** אשר לה היה סגל פיקוד אורגני משלה, ולשורותיה קרא קרסון למתנדבי אלסטר להתגייס. קריאתו של קרסון פורסמה ב-3 בספטמבר 1914, כחודש לאחר הכרזת המלחמה הבריטית על הקיסרות הגרמנית.

### פעולות הדיוויזיה במלחמה

הדיוויזיה התפרסמה במהלך הקרב על הסום, לאחר שהייתה הדיוויזיה היחידה שהשיגה את יעדיה ביום הראשון למתקפה, כחלק מהקורפוס ה-10, אם כי היא איבדה תוך יומיים 5,500 נפגעים. בנוסף, מתוך 9 צלבי ויקטוריה שהוענקו על הפעולות בקרב, 4 מתוכם היו לחיילי הדיוויזיה. לאחר מכן לחמה הדיוויזיה בקרבות השונים בחזית המערבית, ובכלל זה בקרב מסין, קרב קמברה, מתקפת האביב ומתקפת מאה הימים. לאחר המלחמה שוחררו חיילי הדיוויזיה, ובינואר 1919 פורקה הדיוויזיה.

קישורים חיצוניים
----------------

* הדיוויזיה ה-36

הערות שוליים
------------

1. ↑  Horgan, John J.: **Parnell to Pearse** p.256, Brown & Nolan Press Dublin (1946)
2. ↑  Collins, M.E. **Sovereignty and partition, 1912-1949,** p. 32, Edco Publishing (2004)
3. 1 2  Gillian McIntosh, **The force of Culture, Unionist Identities in 20th Century Ireland** p10-11
**חנק דומריל מלגשי** (שם מדעי: *Acrantophis dumerili*) הוא מין נחש חנק ממשפחת החנקיים החי בטבע ביערות במדגסקר והוא קרובו לסוג של חנק קרקע מלגשי. הוא ניזון על ידי תפיסת טרף והתפתלות סביבו עד למותו מחנק. הנחש קרוי על שם החוקר הצרפתי אנדרה דומריל (1774 – 1860).

מאפיינים
--------

החנק מגיע לאורך 150-180 ס"מ ועד ל-20 ס"מ. הנקבות נוטות להיות גדולות מהזכרים אך הללו ארוכים יותר. הנחש בעל קשקשים בצבע אדמה חומה-אדומה והרצועות על הגב כהות. בצורה זו הנחש מוסווה ביותר על עלי קרקע היער. לנחש ישנם 2 זוגות רגליים לא מתפקדות העוזרות לו להגיע להזדווגות והוא אחד הנחשים המעטים בעלי רגליים קטנות אלה.

הוא מצוי ברחבי יערות מדגסקר והאי ראוניון וחי בעיקר באזורים חמימים. הוא יוצא לצוד בלילה וניזון מעופות, לטאות ויונקים קטנים וכן נחשים אחרים. הטרף נתפס ומלופף עד למותו. 

הנחש לא מצוי בסכנה בטבע אבל הוא מאוים מכריתת יערות, סחר אנושי וגידול כחיית מחמד וכן הוא נרדף על ידי הילידים שהורגים אותו מחשש ממראהו. הוא מוגן על פי ארגון CITES ממסחר.

גלריה
-----

* 
* 
*

ראו גם
------

* הפארק הלאומי מרוג'ג'י

קישורים חיצוניים
----------------

ויקישיתוף מדיה וקבצים בנושא **חנק דומריל מלגשי** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* ARKive
* ITIS
* NCBI
* GBIF
 |

הערות שוליים
------------

1. ↑  חנק דומריל מלגשי באתר הרשימה האדומה של IUCN
**חנן פלד** (נולד ב-29 באפריל 1951) הוא תסריטאי, מחזאי וסופר ישראלי.

ביוגרפיה
--------

פלד (פלדמן במקור) נולד וגדל בתל אביב. הוא בנם של ניצולי שואה. אביו, ששהה במחנה דכאו, ניצל הודות לאחראי עליו בבית הדפוס של הצבא הנאצי, ששלח אותו ואת אחיו לעבוד בלילה בו ידע שהולכים לעשות אקציה, אך לא הצליח להציל את משפחתו, כולל אישה וילד בן שנתיים, שנספו באושוויץ. על החיים בבית של ניצולי שואה סיפר לימים:

> 
> אתה מרגיש כאילו כל הזמן אתה דורך על ביצים. חס וחלילה לא לגרום להם עוד סבל. ואתה חש שאתה הפיצוי, שעל כתפיך יושבים כל הדודים והסבים והסבתות שמתו, וכולם מגולמים בך. זו מעמסה נורא גדולה, ואתה מוכן לעשות הרבה כדי לפצות אותם, עד שאתה מרגיש שאתה לא יכול יותר ואז אתה מתנתק"
> 
> 
> 
> 

פלד הוא בוגר החוג לקולנוע וטלוויזיה באוניברסיטת תל אביב. הוא כתב תסריטים לתוכניות הטלוויזיה הקלאסיות "זהו זה!" (כולל את הפרקים "סרט ערבי" ו"האחים בוז") ו"רחוב סומסום" ששודרו בטלוויזיה החינוכית בשנות ה-80 וה-90, את התוכנית "ייסורי אפרים" בערוץ 2 (על פי ספרי אפרים קישון), את סדרות הטלוויזיה לילדים "קופיקו" (על פי ספריה של תמר בורנשטיין-לזר) וג'ינג'י, את הסדרה "המרכז" ואת תוכנית הטלוויזיה לילדים "גאון של אבא" עם יהורם גאון.

כתב את הדרמות "אשכבה", "אורחים" ו"שניים בדרך", את מחזות התיאטרון "חבר'ה" (לתיאטרון החאן), "לילה בתל אביב", "פדיון האב", "מלון מינסק" ו"זהב טורקי" (על פי שלום עליכם), ולקולנוע כתב את התסריטים לסרטים "האינסטלטור", "לא שם זין", "השיבה מהודו", "War Zone", "טיפת מזל", "מכתבים לאמריקה" (אותו גם ביים) ו"מחכים לסורקין".
כמו כן כתב שני ספרי פרוזה: "תה ואורז" ו"חבקי אותי חזק", שזכו להערכת הביקורת אך לתפוצה דלה. 

פלד הוא אחיו של עורך הדין אביגדור פלדמן.

ספריו
-----

* **תה ואורז** (רומן), הוצאת גוונים, תל אביב, תש"ס 1999
* **חבקי אותי חזק**, הוצאת גוונים, תל אביב, תשס"ב 2001
* **אני ששת**, הוצאת כתר, מושב בן שמן, 2020

קישורים חיצוניים
----------------

* חנן פלד, במיזם "אישים" לתיעוד היצירה הישראלית
* חנן פלד, במסד הנתונים הקולנועיים IMDb (באנגלית)
* חנן פלד, באתר AllMovie (באנגלית)
* חנן פלד, במסד הנתונים הקולנועיים KinoPoisk (ברוסית)
* חנן פלד, דף שער בספרייה הלאומית
* חנן פלד, בלקסיקון הספרות העברית החדשה
* רשימת הפרסומים של חנן פלד, בקטלוג הספרייה הלאומית

הערות שוליים
------------

1. ↑  נחום מוכיח, לגדול במשפחה שהיא ברירת מחדל, אתר "הבמה", 8 בינואר 2007
2. ↑  חנן פלד, במיזם "אישים" לתיעוד היצירה הישראלית
3. ↑  חנן פלד, ב"לקסיקון הספרות העברית החדשה"

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007300678905171
* BnF: cb14127249w (data)
* GND: 1062172043
* ISNI: 0000 0000 6695 5425
* LCCN: no00009922
* NTA: 314281630
* SUDOC: 074084062
* VIAF: 2006030
* WorldCat: lccn-no00009922

 |
**קווין פרייסנביכלר** (נולד ב-6 במאי 1994) הוא כדורגלן אוסטרי המשחק כחלוץ בקבוצת ריגה פוטבולה סקולה.

קריירת מועדונים
---------------

כיליד העיירה וייז, פרייסנביכלר הצטרף לקבוצת הילדים של המועדון המקומי SC וייז בגיל 5. ב-2008, עבר למחלקת הנוער של אוסטריה וינה הבכירה. אחרי שנה אחת בווינה, עבר למחלקת הנוער של אדמירה מודלינג. לאחר עונה אחת בלבד, ב-2010, עזב את אוסטריה לאחר שעבר לקבוצת הנוער של מועדון הפאר הגרמני באיירן מינכן. באיירן שילמה עבורו סכום גבוה יחסית לשחקן בן 16, כאשר רכשה את שורותיו תמורת 500,000 אירו. בקבוצת הנוער של באיירן מינכן עד גיל 19, כבש 27 שערים ב-37 הופעות.

אחרי 3 עונות ומספרים איכותיים בקבוצות הנוער, פרייסנביכלר קודם לקבוצת המשנה הבוגרת של המועדון, ששיחקה בליגות הנמוכות החצי-מקצועניות בגרמניה. לאחר עונה ראשונה פושרת, פרץ בעונתו השנייה בקבוצה בכירה, 2013-2014, כבש 15 שערים ב-22 משחקי ליגה, כאשר באיירן ב' סיימה בראשות טבלת הליגה הגרמנית הנמוכה. ב-22 במאי 2014, עבר לאלופת ליגת העל הפורטוגלית דאז, בנפיקה ליסבון בהעברה חופשית. ב-26 ביולי 2014, הוא כבש את שערו הראשון בפורטוגל, במשחק הבכורה שלו עבור קבוצת המילואים של בנפיקה בו ניצחה 4-3 את קבוצת המילואים של המועדון ההולנדי אייאקס אמסטרדם.

ב-22 באוגוסט 2014, אחרי חודשיים בלבד בבנפיקה, פרייסנביכלר הושאל למועדון הפולני לכיה גדנסק, למשך עונה אחת. משחקו הראשון בפולין, היה גם למשחק הבכורה המקצועני הראשון שלו ונערך ב-31 באוגוסט 2014, בתיקו 3-3 מול רוך חוז'וב, בו כבש גם את אחד משערי קבוצתו החדשה.

ב-22 ביולי 2015, פרייסנביכלר הושאל לקבוצת נעוריו, אוסטריה וינה. משחקו הראשון בבונדסליגה האוסטרית עבור קבוצת נעוריו, שוחק ב-2 באוגוסט 2015, בניצחון 3-1 מול ריינדורף אלטאך. לאחר שנה בדיוק, נחתמה עסקת השאלה לעונה נוספת בקבוצה האוסטרית. ב-1 ביולי 2017, עבר רשמית לקבוצה. בשנת 2019 הושאל לוולפסברג.

קריירה בינלאומית
----------------

ב-14 באוגוסט 2009, פרייסנביכלר ייצג לראשונה את מולדתו, במשחק הנבחרת האוסטרית עד גיל 16 מול ליכטנשטיין. במשחק ניצחה אוסטריה 2-0 וקווין כבש צמד שערים. בהמשך, ייצג את אוסטריה גם בנבחרות הצעירות בשלל הגילאים עד גיל 21 אך לא התברג לנבחרת בוגרת.

קישורים חיצוניים
----------------

ויקישיתוף מדיה וקבצים בנושא **קווין פרייסנביכלר** בוויקישיתוף

* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
המונח "ישעיהו טרונק" מפנה לכאן. לערך העוסק בבן דודו הסופר והעורך, המסאי וההיסטוריון, ראו יחיאל ישעיהו טרונק.

כריכת הספר יודנראט
ד"ר **ישעיהו טרוּנק** (21 ביולי 1905–28 במרץ 1981) היה הארכיונאי הראשי של המכון המדעי היהודי YIVO (ייווא – ייִדישער װיסנשאַפֿטלעכער אינסטיטוט, כיום המכון למחקר יהודי) בניו יורק. טרונק היה מומחה לתולדות היהודים בתקופת הכיבוש הנאצי של פולין. חוקר וסופר יליד פולין, שזכה ב-1975 בפרס הלאומי לספרים יהודיים, על המונוגרפיה שלו שכותרתה ה"יודנראט: המועצות היהודיות במזרח אירופה תחת הכיבוש הנאצי" שהתפרסמה בניו יורק על ידי הוצאת מקמילן בשנת 1972.

קורות חיים
----------

טרונק נולד בקוטנו (Kutno) שבפולין, לרב יצחק יהודה טרונק בנו של רב העיר, הרב משה פנחס טרונק, וחתנו של רבי שמואל בורנשטיין, בעל ה'שם משמואל'. סיים את לימודיו בגימנסיה ההומניסטית היהודית בלודז' ב-1923. ארבע שנים לאחר מכן הוא קיבל תואר שני בהיסטוריה מאוניברסיטת ורשה. לאחר סיום לימודיו, לימד טרונק היסטוריה בבתי ספר עירוניים שונים, והיה קשור לעבודתם של היסטוריונים מ-YIVO בוורשה.

לאחר פלישת הגרמנים לפולין, ברח טרונק לביאליסטוק (Białystok) שבמזרח פולין ומאוחר יותר מזרחה לאחר הנסיגה הסובייטית במהלך מבצע ברברוסה (Barbarossa). ב-1946 חזר לפולין והצטרף למערכת המכון ההיסטורי YIVO בוורשה. בשנת 1950, עלה לישראל והיה בין חוקרי השואה הראשונים בארץ שהתרכזו בבית לוחמי הגטאות. הוא עבר לקנדה, שם קיבל את תפקיד המנהל בבית הספר פרץ בקלגרי. ב-1953 עבר לעיר ניו יורק כדי לעבוד ב-YIVO, שם הוא הפך לארכיונאי הראשי בשנת 1971. עבודת הדוקטורט שלו עסקה בתולדות יהודי פולין. טרונק נפטר בניו יורק בגיל 75, והשאיר אחריו אשה, צליה, ובן, גבריאל, שסייע לו בתרגום ספריו ומאמריו לאנגלית.

טרונק היה מחברם של מאמרים ומחקרים רבים על השואה באנגלית וביידיש, כולל מחקרו פורץ הדרך על היודנראטים במזרח אירופה שהתפרסם באנגלית בשנת 1972 ובעברית בשנת 1979.

ספריו ומחקריו
-------------

* ישעיה טרונק, יודנראט – המועצות היהודיות במזרח אירופה בתקופת הכבוש הנאצי, הוצאת יד ושם, 1979 (Judenrat: The Jewish Councils in Eastern Europe Under Nazi Occupation, Macmillan 1972)
* ישעיה טרונק, גטו לודז' (יידיש, 1962)

קישורים חיצוניים
----------------

* הספר Judenrat: The Jewish Councils in Eastern Europe Under Nazi Occupation מאת Isaiah Trunk, גוגל ספרים (באנגלית)
* ישעיה טרונק, טיפולוגיה של היודנראטים במזרח אירופה, אתר יד ושם
* Isaiah Trunk, Author of A History of Jews During the NAZI Era,‏ 1 באפריל 1981, באתר הניו יורק טיימס, (באנגלית)
* ישעיה טרונק (1905-1981), דף שער בספרייה הלאומית

הערות שוליים
------------

1. ↑  Izajasz Trunk באתר השטעטל הווירטואלי (בפולנית)
2. ↑  Isaiah Trunk Dead at 75, באתר סוכנות הידיעות היהודית, 2 באפריל 1981

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007296452705171
* BnF: cb12811046k (data)
* GND: 124730043
* ISNI: 0000 0001 0928 8838
* LCCN: n86062015
* NKC: jx20070731016
* NTA: 110505468
* SUDOC: 119727129
* VIAF: 100301012
* WorldCat: lccn-n86062015

 |
**הנריק זיגלסקי** (בפולנית: **Henryk Zygalski**; 15 ביולי 1908 - 30 באוגוסט 1978) היה מתמטיקאי וקריפטואנליסט פולני אשר עסק בפענוח צופן האניגמה הגרמני לפני ובמהלך מלחמת העולם השנייה.

חייו
----

זיגלסקי עבד כקריפטואנליסט בביורו שיפרוב שבארמון סכסון בוורשה החל מספטמבר 1932. הוא עבד שם עם עמיתיו בוגרי אוניברסיטת פוזנן ועם בוגרי קורס הקריפטוגרפיה מריאן רייבסקי וג'רזי רוזיקי. יחד הם פיתחו שיטות וציוד לפענוח תשדורות האניגמה.

בסוף שנת 1938, בשל המורכבות ההולכת וגדלה של נוהלי ההצפנה הגרמניים, תכנן זיגלסקי את "ניירות זיגלסקי" התקן ידני למציאת תצורת האניגמה. שיטה זו, כמו קודמתה - "קטלוג הכרטיסים" הייתה בלתי תלויה במספר החיבורים שהיו בשימוש בלוח התקעים של מכונת האניגמה.

בשנת 1943 פונה זיגלסקי יחד עם מריאן רייבסקי לבריטניה שם סופח לפעילות הפענוח המוצלחת בבלצ'לי פארק.

לאחר המלחמה נותר זיגלסקי בגלות בממלכה המאוחדת, שם עסק בהוראת המתמטיקה בבית ספר מקומי. הוא נפטר ב-30 באוגוסט 1978 בליס. הוא קבור בלונדון. מעט לפני מותו הוא זכה להוקרה על תרומתו לפענוח האניגמה ולתואר דוקטור לשם כבוד.

מקורות
------

* ולאדיסלאב קוזאקזוק, "כיצד פוענחו מסרי האניגמה על ידי בנות הברית במלחמת העולם השנייה"

ראו גם
------

מייצג ניירות זיגלסקי בבלצ'לי פארק
* פענוח האניגמה
* ניירות זיגלסקי
* מריאן רייבסקי

קישורים חיצוניים
----------------

ויקישיתוף מדיה וקבצים בנושא **הנריק זיגלסקי** בוויקישיתוף

* הנריק זיגלסקי, באתר MacTutor (באנגלית)
* הנריק זיגלסקי, באתר "Find a Grave" (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* GND: 1091571104
* ISNI: 0000 0004 5625 9767
* LCCN: nb2016020176
* VIAF: 325144783016075817988
* WorldCat: lccn-nb2016020176

 |
**הנריק לוואי**, הברון קישטלקי (בהונגרית: **Lévay Henrik**; יאנושהלמה, 16 באפריל 1826 – בודפשט, 16 בדצמבר 1901) היה מומחה לביטוח יהודי-הונגרי, מייסד מוסד הביטוח בממלכת הונגריה, כלכלן.

קורות חיים
----------

הנריק לוואי נולד במשפחה יהודית ואחרי סיום לימודיו בעיר הולדתו, עבר לבודפשט לבית הספר למסחר ביבנקו דיולה (דיולה אמנואל ביבנקו (1797 - 1841) היה מורה, מומחה לחשבונאות, ממארגני ההכשרה המקצועית המסחרית בהונגריה). תחילה לוואי קיבל עבודה בסגד, ב"בית המסחר היוקרתי של סגד". הוא השתתף מהפכת 1848 בהונגריה שמכונה על ידי ההונגרים כמלחמת העצמאות של 1848–1949 וקודם לדרגת סגן. בהמשך עבד במשרד הראשי בפשט של חברת הביטוח האיטלקית ריוניונה אדריאטיקה (Riunione Adriatica). בשנת 1857 השתתף בהקמת "חברת הביטוח הכללית ההונגרית הראשונה" (בקיצור EMABIT) שהייתה אכן חברת הביטוח ההונגרית הראשונה. בשנת 1883 הפך למנכ"ל שלה. בשנת 1861 הקים גם את "המכון ההונגרי הראשון לביטוח משנה" (Első Magyar Viszontbiztosító) ואת "מכון ביטוח המשנה ההונגרי פנוניה" (Pannonia Magyar Viszontbiztosító Intézet), ובשנת 1882 את "מכון ביטוח החיים והקצבה של ווינה". בשנת 1868 הוא קיבל תואר אצולה הונגרית. בשנת 1886 הפך לחבר בבית העליון של האספה הלאומית ההונגרית, בשנת 1897 קיבל תואר ברון על ידי המלך ההונגרי, פרנץ יוזף הראשון, קיסר אוסטריה. הוא נחשב למומחה הביטוח החשוב ביותר בהונגריה.

עבודותיו העיקריות
-----------------

* כמה מילים על התרופת לצרות הכלכליות שלנו (בודפשט, 1895)
* חוות דעת על שיטת הקמת מוסד אשראי חקלאי (בודפשט 1895).

לקריאה נוספת
------------

* לקסיקון יהודי-הונגרי. 1929. עורך ראשי פטר אויווארי. הנריק ליוואי
* לקסיקון ביוגרפי הונגרי. עורכת ראשית. אגנש קניירש
* ד"ר גזה מוז'אי: לפני 150 שנה ייסדו את חברת הביטוח ההונגרית הראשונה
* מור גלירי: בודפשט: דוברובסקי ופרנקה. 1887 227–230.
* בלה קמפלן: בודפשט: (ללא מו"ל). 1931 148–151.

קישורים חיצוניים
----------------

ויקישיתוף מדיה וקבצים בנושא **הנריק לוואי** בוויקישיתוף

הערות שוליים
------------

1. ↑  "Halotti bejegyzése a Budapest VII. kerületi polgári halotti akv. 1947/1901. folyószáma alatt".
2. ↑  K 19 - Király Személye Körüli Minisztérium Levéltára - Királyi könyvek - 68. kötet - 48 - 50. oldal. Ferenc József, Ischl, 1868.augusztus 25. Nemesség, címer és előnév adományozása Lévay de Kistelek Henrik, az Első Magyar Általános Biztosító Társaság igazgatója (neje: Sárkány Róza) számára.
3. ↑  Ferenc József, Bécs, 1897.április 22. bárói cím és címer adományozása. K 19 - Király Személye Körüli Minisztérium Levéltára - Királyi könyvek - 70. kötet - 231 - 237. oldal

|  |  |
| --- | --- |
| בקרת זהויות עריכת הנתון בוויקינתונים | 
* GND: 1019346779
* ISNI: 0000 0003 6461 6261
* VIAF: 229065182
* WorldCat (עם VIAF): 229065182

 |
**פיזיקה קלאסית** הוא שם כולל לתורות פיזיקליות שאינן מתחשבות בתורת הקוונטים. לעיתים משמש שם זה גם תורות פיזיקליות שאינן מתחשבות בתורת היחסות הכללית ובתורת היחסות הפרטית.

באופן כללי ניתן להתייחס לכל תאוריה פיזיקלית שפותחה עד המאה ה-20 כשייכת לתחום הפיזיקה הקלאסית.

ענפי הפיזיקה הנכללים בפיזיקה הקלאסית:

* מכניקה קלאסית (חוקי ניוטון)
* אלקטרומגנטיות קלאסית (משוואות מקסוול)
* תרמודינמיקה קלאסית
* כאוס

המכניקה הניוטונית נחשבת לתחילתה של הפיזיקה הקלאסית, פיזיקה שהגיעה לשיאה במאה ה-19 עם גילוי משוואות מקסוול, וחוקי התרמודינמיקה. 

הגדרת המונח "פיזיקה מודרנית" אינה הגדרה קשיחה, ויכולה להכיל רק את תורת הקוואנטים, או את כל הפיזיקה של המאה ה-20 ושל המאה ה-21. 

**מערכת פיזיקלית קלאסית** היא מערכת שבה חוקי הפיזיקה הקלאסית תקפים. בדרך כלל חוקי הפיזיקה הקלאסית תקפים בכל מערכת שמרכיביה הם אטומים ומולקולות או גדולים מאלה, כולל מערכות אסטרונומיות. חוקי הפיזיקה הקלאסית אינם תקפים לתיאור התופעות הפיזיקליות בתוך מולקולות ואטומים.
יתרה מכך, התיאור הקלאסי של הקרינה האלקטרומגנטית מוגבל במערכות מסוימות, כיוון שהאור הוא תופעה קוונטית. 

בניגוד לתורת הקוונטים, הפיזיקה הקלאסית מאופיינת בגישה דטרמיניסטית מוחלטת.

המשוואות המתמטיות המתארות את תופעות הפיזיקה הקלאסית הן משוואות שלא מופיע בהן קבוע פלאנק. לפי עקרון ההתאמה של בוהר, התיאור הקוונטי של מערכת חופף לתיאור הקלאסי כאשר גודל או מסת המערכת מגיעים לתחום הקלאסי (ישנן תופעות יוצאות דופן כמו נוזל-על שאינן מקיימות את עקרון ההתאמה). לכן תורת הקוונטים לא משפיעה כמעט על התוצאות המוכרות לנו כשמדובר במערכות בהן אנחנו עוסקים באופן יומיומי (לדוגמה: מנוע, רדיו, מטוס וכולי). אחד מתחומי המחקר הפופולריים בפיזיקה היום הוא מציאת ההתאמה בין הפיזיקה הקלאסית לתורת הקוונטים - כלומר, ניסיון לענות על השאלה "כיצד נובעים החוקים הקלאסיים מהקוונטיים בגבול בו המערכת גדולה מספיק?".

תחילת המאה ה-20 מסמנת קו גבול חדש, שבו נופצו חוקי הפיזיקה הקלאסית ונולדה הפיזיקה המודרנית.

ראו גם
------

* פיזיקה מודרנית

|  |  |
| --- | --- |
| בקרת זהויות עריכת הנתון בוויקינתונים | 
* GND: 4711777-1

 |
**אורניתוסקלידה** (שם מדעי: ***Ornithoscelida***) הוא ענף (קבוצה פילוגנטית) של דינוזאורים שכוללת את תת-הסדרה תרופודה ואת סדרת אורניתיסקיה (בעלי אגן דמוי עוף). ההגדרה הפילוגנטית של ענף זה היא כל צאצאציו של האב הקדמון הצעיר ביותר שכולל גם את הטריצרטופס (*Triceratops horridus*) וגם את דרור הבית (*Passer domesticus*).‏
קבוצה זו הוגדרה במקור על ידי תומאס הנרי האקסלי במאה ה-19 אך מהר מאוד בוטלה, עקב החלוקה הקלאסית. ב-2017 הוצעה הקבוצה מחדש על ידי קבוצת פלאונטולוגים במתכונת שונה.

השם אורניתוסקלידה נטבע לראשונה על ידי תומאס הנרי האקסלי ב-1867 כדי לאגד דינוזאורים מסוימים ששילבו מאפיינים של עופות וזוחלים, והיו "בין לבין". עם זאת, קבוצה זו נזנחה מהר לטובת החלוקה הקלאסית של הדינוזאורים לשתי סדרות: סדרת בעלי אגן דמוי לטאה (Saurischia) שכללה את התרופודים (תת-סדרה שכללה דינוזאורים דו-רגליים ואת כל הדינוזאורים הטורפים, בהם אלוזאורוס, ולוצירפטור, טירנוזאורוס וכן את העופות) ודמויי זאורופודים; וסדרת בעלי אגן דמוי עוף (Orinthischia) שכללה דינוזאורים צמחוניים דוגמת אורניתופודים, תיראופורים (דינוזאורים משוריינים) וצרטופסים (בעלי גולגולת עבה ולעיתים קרניים).

ב-2017 פרסמו דייוויד ב. נורמן, מתיו בארון ופול בארט מאמר ב-Nature ובו קראו תיגר על החלוקה הקלאסית. בניתוח פילוגנטי קלדיסטי שערכו הם מצאו שהתרופודים קרובים יותר לבעלי אגן דמוי עוף מאשר לדמויי זאורופודים. כמסקנה מכך הם החליטו על ארגון מחדש של העץ הפילוגנטי של הדינוזאורים: תת-הסדרה תרופודה הוצאה מסדרת בעלי אגן דמוי לטאה שכעת כללה רק את ההררזאוריים ודמויי זאורופודים. התרופודה הוכללה בענף חדש, שלו הם קראו **אורניתוסקלידה**, שכללה לצידם את בעלי אגן דמוי עוף. הם החיו את השם שטבע האקסלי לענף זה.

לפי הצעתם, כך נראית הקלדוגרמה - "עץ המשפחה הפילוגנטי" - החדשה של הדינוזאורים.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| דמויי-דינוזאורים | 

|  |  |
| --- | --- |
|  | †מרסוכוס |
|  |
| unnamed | 

|  |  |
| --- | --- |
|  | †סילזאוריים |
|  |
| דינוזאורים | 

|  |  |  |  |  |  |  |  |
| --- | --- | --- | --- | --- | --- | --- | --- |
| זאוריסקיה | 

|  |  |
| --- | --- |
|  | †הררזאוריים |
|  |
|  | †דמויי זאורופודים |
|  |

 |
|  |
| אורניתוסקלידה | 

|  |  |
| --- | --- |
|  | †בעלי אגן דמוי עוף (אורניתיסקיה) |
|  |
|  | תרופודה |
|  |

 |
|  |

 |
|  |

 |
|  |

 |
|  |

מאחר שהפרסום חדש ועדכני, הצעה זו טרם התקבלה כקונצנזוס מדעי בקהילה הפלאונטולוגית. מאחר שיש פער עצום במאובני דינוזאורים בעלי אגן דמוי עוף בסיסיים מתקופת סוף הטריאס, ממצאים חדשים יכולים לשנות את החלוקה המוצעת ולאשש או להפריך את קיומה של קבוצה פילוגנטית זו.

קישורים חיצוניים
----------------

* דארן נאש, Ornithoscelida Rises: A New Family Tree for Dinosaurs, הבלוג של סיינטיפיק אמריקן, 22 במרץ 2017

הערות שוליים
------------

1. 1 2 3  Baron, M.G. Norman, D.B. and Barrett, P.M. (2017). A new hypothesis of dinosaur relationships and early dinosaur evolution. *Nature*, **543**: 501–506. doi:10.1038/nature21700
מוביל ומוכר מים מצרי במלאכתו
מלאכת הובלת המים מהמקורות בהם הם זמינים אל הצרכנים ומכירתם מוכרת עוד מימי קדם והונצחה ביצירות אומנות. המלאכה בוצעה על ידי אנשים בודדים, שנשאו את המים בעצמם או בעזרת כלי רכב, שנדחפו על ידם או נמשכו בעזרת בהמות מסע.

מוכר המים בסביליה, ציור של דייגו ולאסקס מ-1620. בתמונה יש שלוש דמויות, מוכר המים ושני קונים.
לצורך ביצוע המלאכה הותקנו כלי קיבול מתאימים וגם כלי רכב להובלת כלי הקיבול.

העיסוק יצר כלים והכלים יצרו שמות לעיסוק. בעולם העות'מאני נוצר כלי המורכב מחבית על גלגלים, שנקרא SACA וממנו נגזר שמו של מוכר מי שתייה בעזרת כלי זה, סקג'יו. ה-SACA העות'מאנית עברה דרך ארצות ערב עד ספרד, שם שובש מעט השם והפכה ל-a-zacán אזאקאן, שמו של מוביל ומוכר המים בארצות דוברות ספרדית.

גלריה
-----

* מוכר מים צרפתי מתוך חבית על גלגלים בשנת 1892מוכר מים צרפתי מתוך חבית על גלגלים בשנת 1892
* סקג'יו רומני ב-1855סקג'יו רומני ב-1855
* ציור של "אזאקאן" צעיר בטולדו, בסביבות 1880ציור של "אזאקאן" צעיר בטולדו, בסביבות 1880

* מוכר מים אלבני המוביל את המים במריצהמוכר מים אלבני המוביל את המים במריצה
* מוכר מים בקניהמוכר מים בקניה
* מוכר מים בקישינב בסביבות שנת 1900מוכר מים בקישינב בסביבות שנת 1900
* מוכרי מים ארגנטינאיםמוכרי מים ארגנטינאים

קישורים חיצוניים
----------------

ויקישיתוף מדיה וקבצים בנושא **מוביל ומוכר מים** בוויקישיתוף
* מובילי מים (אנשים), דף שער בספרייה הלאומית

הערות שוליים
------------

1. ↑  sacagiu - explicat in DEX (ברומנית)
2. ↑  azacán, na (בספרדית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007534726405171
* LCCN: sh96010310

 |
**הדיוויזיה ה-36** (באנגלית: **36th Infantry Division**) היא דיוויזיה של צבא ארצות הברית שלחמה במלחמת העולם הראשונה ובמלחמת העולם השנייה.

היסטוריה
--------

### מלחמת העולם הראשונה

הדיוויזיה הוקמה במקור כ**דיוויזיה ה-15** (וגייסה יחידות מטקסס ואוקלהומה) במסגרת תוכנית כוח משנת 1917, אך שינתה את שמה לדיוויזיה ה-36 לאחר הכניסה האמריקנית למלחמת העולם הראשונה באפריל 1917. ביולי 1918 נשלחה הדיוויזיה לאירופה והגיעה לחזית המערבית, שם לחמו בקרבות הקשים של מתקפת מז-ארגון. בסך הכל נפלו במהלך המלחמה 466 חיילי הדיוויזיה, בעוד 2,118 נפצעו או נעדרו. הדיוויזיה הורכבה מהבריגדה ה-71 שהורכבה מהרגימנטים ה-141 וה-142, ומהבריגדה ה-72 שהורכבה מהרגימנטים ה-143 וה-144.

### מלחמת העולם השנייה

בשנת 1923 הוגדרה הדיוויזיה מחדש כדיוויזיה של המשמר הלאומי ממדינות טקסס ואוקלהומה. ב-25 בנובמבר 1940 הופעלה הדיוויזיה מחדש, והועמדה תחת פיקודו של קלוד בירקהד. הדיוויזיה הורכבה מהרגימנטים ה-141, ה-142 וה-143. ב-13 באפריל 1943 נחתה הדיוויזיה בצפון אפריקה הצרפתית, ובמאי השתתפו יחידותיה בשמירה על שבויי מדינות הציר שנכנעו בתום המערכה בתוניסיה. בספטמבר 1943 השתתפה הדיוויזיה במבצע מפולת שלגים, ובפברואר 1944 לחמה בקרב נהר ראפידו, שם ספגה אבדות כבדות ובעקבות כך נשלחה למנוחה ולהתארגנות מחדש. במאי השתתפה הדיוויזיה במבצע נזר ובהתקדמות לכיוון רומא, ולאחר מכן הוצאה מהקו, ובאוגוסט 1944 השתתפה בנחיתות בדום צרפת במסגרת מבצע דרגון. לאחר מכן לחמה הדיוויזיה בקרבות בהרי הווז' ובאלזס, ובינואר 1945 התגוננה הדיוויזיה נגד מבצע נורדווינד הגרמני. לאחר מכן לחמה הדיוויזיה במתקפת ריינלנד-פפאלץ ובהמשך חצתה את הריין והמשיכה במסעה ללב גרמניה. ב-22 באפריל 1945 חצתה הדיוויזיה את הדנובה, ולאחר מכן השתתפה בשחרור מחנות המשנה של דכאו. ב-5 במאי סייעה הדיוויזיה להכרעת הקרב על טירת איטר, וב-8 במאי סיימה את הלחימה בקיצביל, אוסטריה, שם שבתה את גנרל-פלדמרשל גרד פון רונדשטט. הדיוויזיה חזרה לארצות הברית, וב-15 בדצמבר 1945 הושבתה הדיוויזיה. במהלך הלחימה איבדה הדיוויזיה 3,131 הרוגים ו-13,191 פצועים.

### לאחר המלחמה

ב-1 במאי 2004 הפכה דיוויזיית השריון ה-49 של המשמר הלאומי של טקסס לדיוויזיה ה-36 החדשה. יחידות הדיוויזיה נשלחו לסבבים בעיראק ובאפגניסטן, וכן סייעו במהלך מגפת הקורונה בשנת 2020.

קישורים חיצוניים
----------------

ויקישיתוף מדיה וקבצים בנושא **הדיוויזיה ה-36** בוויקישיתוף
* הדיוויזיה ה-36
מגדל הגן כסמל פאלי
**מגדל הגן** (ידוע גם כ**מגדל פיבקו**) הוא מגדל מגורים הנמצא בקצה הצפון־מערבי של רמת גן. בניית המגדל הסתיימה בשנת 2004. המגדל נמצא בנקודה בולטת מאוד המשקיפה על נתיבי איילון ופארק הירקון. המגדל תוכנן על ידי האדריכל אילן פיבקו והיה ידוע תחילה כ"מגדל פיבקו".

המגדל בן 16 הקומות הוא בגובה 68 מטרים אך כולל רק 20 דירות. הדירות שתוכננו בו הן דירות יוקרה והבניין כולל גם בריכת שחייה, חדר כושר ופונקציות נוספות שנועדו למשוך אליו אוכלוסייה עשירה. המגדל שווק תחת הסיסמה "החיים על פי פיבקו".

המגדל מופיע כמקום משכנו של "תאגיד דאוס" בסדרת הטלוויזיה הישראלית לילדים "דאוס".

תכנון ובנייה
------------

הבניין הוא אחד הבניינים הראשונים שנבנו כמגדל יוקרה בצמוד לנתיבי איילון; אחריו החלו להיבנות מספר מגדלים נוספים, בעיקר בשטח עיריית תל אביב-יפו, המספקים לאוכלוסייה עשירה דירות יוקרה. מיקומו של המגדל נבחר במקרה, לאחר שהזדמנה קרקע "מתה" במקום בו לא הייתה מתוכננת בנייה בצמוד לכביש, והמגרש המקורי שבו תוכנן להקים בניין מגורים אוחד עם הקרקע החדשה והפך לחלק מהגן בו נמצא המגדל. תוכניתו המקורית של האדריכל גם הייתה קישור בין המגדל לים באמצעות סירות שיוכלו לעגון בנחל איילון למרגלות המבנה, אך תוכנית זו לא מומשה.

המגדל בנוי בצורה יוצאת דופן לנוף העירוני בישראל, ואף זכה עם בנייתו לכינויים שונים[דרושה הבהרה]. ככל הנראה, התכנון לא שאף לכך, אלא חיפש דרך למצות את הפוטנציאל הנדל"ני של הקרקע על ידי התרחבות הבניין בחלקו העליון, בו גם נמצאות דירות הפנטהאוז. צורת המגדל מוגדרת במרחב על ידי ארבעה מסבכים ההולכים ומתרחקים מפינות המבנה ומתחברים אל הקומות העליונות הרחבות יותר. על אף שנראה כי מסבכים אלו הם חלק משלד המבנה, למעשה אינם מחזיקים דבר בבניין מלבד עצמם. שלד הבניין הוא שלד בטון מזוין רגיל, ואפילו מרפסות הפלדה ההיקפיות אינן מחוברות אל המסבכים. עם זאת, הם מקנים למבנה את צורתו הייחודית. שלוש מחזיתותיו של הבניין כוללות מרפסות וקירות זכוכית גדולים, וחזיתו הרביעית הפונה אל נתיבי איילון היא בטון חשוף אשר מכיל מאחוריו את כל מערכות הבניין. על בטון זה נתלו בשנים האחרונות שלטי פרסומת ענקיים המספקים גם הכנסה חודשית קבועה לבניין. כותרת הבניין מחופה ברובה על ידי פח גלי המותאם בקלות לצורה המקומרת שלה ויוצר מרקם מורכב ושונה בחלק זה.

קישורים חיצוניים
----------------

ויקישיתוף מדיה וקבצים בנושא **מגדל הגן** בוויקישיתוף
* מיכאל יעקובסון, "מגדל הגן" על האיילון, חלוץ מגדלי היוקרה, נשאר ציפור מוזרה בנוף, באתר Xnet‏, 10 ביולי 2017
* על הבניין (באנגלית)
**הגנת ינוקא** (ינוקא הוא ילד קטן בארמית) הוא מונח משפטי-כלכלי בדיני ההגבלים העסקיים המייצג גישה לפיה יש להעניק הגנה מיוחדת לשחקן חדש שנכנס לזירה בענף כלכלי מוסדר שמתנהלת בו תחרות של מעט גופים. לפי גישה זו זכאי השחקן החדש עם כניסתו בתחילת דרכו להגנה מיוחדת בעיקר להקלה בדרישות הרגולטוריות מפני כוחם של השחקנים המבוססים הדומיננטיים בשוק. המתחרה החדש זכאי להגנה זו, לרוב למשך זמן מוגבל למספר שנים, או לחלופין עד שיגיע למספר מסוים של לקוחות ועד שיצבור כוח שוק שיאפשר לו להתמודד עם יריביו הוותיקים כשווה בן שווים בתנאים של תחרות חופשית.

דוגמה להגנת ינוקא ניתן לראות בהחלטת משרד התקשורת להעניק בשנת 2003 לחב' התקשורת הוט רישיון להעניק שירותי טלפוניה נייחת ובמקביל להשית על חברת בזק הגבלות ופיקוח על המחירים ובהם איסור על מתן הנחות ללקוחות, כל זאת כדי לעודד את כניסתה של הוט כשחקן דומיננטי בשוק.

ההיגיון של גישה זו הוא השאיפה לאפשר תנאים נוחים יותר לכניסתם של שחקנים חדשים וזאת כדי ליצור תחרות בת קיימא עם כניסתם, ומהווה מעין אפליה מתקנת הניתנת לשחקן החדש. מאידך, יש המבקרים גישה זו וטוענים כי השימוש בה אינו אפקטיבי ברוב המקרים, ומאידך הוא כרוך בעלויות משקיות.

בית המשפט העליון בישראל הכיר גם הוא בתקפותה של גישת הגנת הינוקא ואישר בשנת 1999 (בג"ץ 7852/98 - ערוצי זהב ושות' ו-2 אח' נ' שרת התקשורת) את ההגבלות שהטילה שרת התקשורת לימור לבנת על חברות הכבלים והמועצה לשידורי כבלים ושידורי לוויין על האפשרות לשדר חלון מקבצים (טירינג).

ראו גם
------

* רגולציה
* רשות התחרות
* שיתוף פעולה של מתחרים

קישורים חיצוניים
----------------

* הגנת הינוקא המגבילה את יכולת התחרות של יצרנים דומיננטיים – האם לעולל הזה פיללנו?, גיא שגיא משפטים כרך מ"ב
* Why Above-Cost Price Cuts To Drive Out Entrants Are Not Predatory-and the Implications for Defining Costs and Market Power, Einer Elhauge

הערות שוליים
------------

1. ↑  רישיון חברת בזק: עיקרי מדיניות לעניין הנחות לגודל וסלי שירותים, באתר GOV.IL
2. ↑  גיא שגיא, ‏הגנת הינוקא המגבילה את יכולת התחרות של יצרנים דומיננטיים – האם לעולל הזה פיללנו?, **משפטים** ‏מ"ב, חוברת 2, אפריל 2012, עמ' 521–588
3. ↑  בג"ץ דחה עתירת הכבלים לקבלת חלון הטירינג עם כניסת הדי.בי.אס, באתר גלובס, 5 ביולי 1999